
TEISĖJŲ TARYBA
NUTARIMAS
DĖL TEISĖJŲ TARYBOS 2017 M. VASARIO 24 D. NUTARIMO NR. 13P-30-(7.1.2) „DĖL TEISĖJŲ TARYBOS DARBO REGLAMENTO PATVIRTINIMO“ PAKEITIMO

2023 m. kovo 31 d. Nr. 13P-58-(7.1.2.)  
Vilnius

Teisėjų taryba n u t a r i a:
Pakeisti Teisėjų tarybos darbo reglamentą, patvirtintą Teisėjų tarybos 2017 m. vasario 
24 d. nutarimu Nr. 13P-30-(7.1.2) „Dėl Teisėjų tarybos darbo reglamento patvirtinimo“ (toliau – Reglamentas):
1. Pakeisti Reglamento 37 punktą ir jį išdėstyti taip:
„37. Tarybos posėdžiai, išskyrus vykstančius elektroniniu paštu, yra vieši ir realiu laiku transliuojami internetu. Kai siekiama užtikrinti ikiteisminio tyrimo duomenų neskelbtinumą, apsaugoti informaciją apie žmogaus privatų gyvenimą ar kitą informaciją, kurios apsaugą reglamentuoja įstatymai, Tarybos nutarimu, kuris įforminamas Tarybos posėdžio protokole, posėdis ar jo dalis gali būti skelbiama nevieša ir realiu laiku netransliuojama internete.“
2. Pakeisti Reglamento 39 punktą ir jį išdėstyti taip:
„39. Tarybos posėdžio eigą fiksuoja Nacionalinė teismų administracija. Tarybos posėdžiai yra protokoluojami bei daromas jų, išskyrus vykstančius elektroniniu paštu, garso ir tiesioginės transliacijos vaizdo įrašas. Neviešo Tarybos posėdžio ar jo dalies vaizdo įrašas nedaromas. Prireikus posėdis gali būti fiksuojamas ir kitomis techninėmis priemonėmis“. 
3. Pakeisti Reglamento 451 punktą ir jį išdėstyti taip:
[bookmark: _Hlk129337850]„451. Viešo Tarybos posėdžio tiesioginės transliacijos vaizdo įrašas saugomas ir Nacionalinės teismų administracijos interneto svetainėje skelbiamas vienerius metus po įvykusio posėdžio, praėjus šiam terminui įrašas sunaikinamas. Jei dėl techninių trukdžių arba dėl nenugalimos jėgos (force majeure) aplinkybių viešo Tarybos posėdžio tiesioginė transliacija nebuvo vykdoma, nebuvo daromas posėdžio vaizdo įrašas arba dėl objektyvių aplinkybių (pavyzdžiui, vaizdo įrašas buvo sunaikintas pasibaigus jo saugojimo terminui) nėra galimybės susipažinti su posėdžio vaizdo įrašu, asmenys turi teisę susipažinti su viešo Tarybos posėdžio garso įrašu, pateikiant jiems atitinkamo posėdžio garso įrašą, pageidaujamą susipažinti garso įrašo dalį arba posėdžio stenogramą.“
4. Pakeisti Reglamento 46 punktą ir jį išdėstyti taip: 
„46. Su neviešo Tarybos posėdžio ar jo dalies garso įrašu ir (ar) posėdžio protokolu turi teisę susipažinti šiame posėdyje buvę asmenys, valstybės bei savivaldybių institucijos, įstaigos, pareigūnai, kuriems įgyvendinant oficialius teisės aktais suteiktus įgaliojimus tokią teisę nustato teisės aktai.“

